יד אוחזת
הִמְתַּנְתִּי עַל סַפְסָל. הִגִּיעוּ חָתָן וְכַלָּה; אֶל אַחַד הַקִּירוֹת הָעַתִּיקִים; הַכַּלָּה בִּקְּשָׁה לְהִצְטַלֵּם עִם הַגִּיטָרָה; נָתַתִּי בְּשִׂמְחָה, צוֹפֶה בְּכָל הַלָּבָן שֶׁבָּעוֹלָם; תָּהִיתִי מַדּוּעַ בִּקְּשָׁה לְהִצְטַלֵּם עִם הַגִּיטָרָה?; אוּלַי רָצְתָה לֶאֱחֹז בָּעֵץ הַמְּמֹרָק; כְּשֶׁהַגּוּף כֻּלּוֹ מְפַעְפֵּעַ מְאוֹר עֵינַיִם; לִהְיוֹת לְרֶגַע יָד אוֹחֶזֶת בְּצַוָּאר הַתָּרִים; אַחַר תַּעְתּוּעֵי הַלֵּב; אוּלַי לָנוּחַ מְעַט; לְהִשָּׁעֵן עַל קִמּוּר שֶׁגָּמַע אֶת; חֲרשֶׁת הָרוּחוֹת; הַאִם עָלְתָה בָּהּ מַנְגִּינָה; שֶׁאֵינָהּ מִסְתַּמֶּנֶת עַד תֹּם , אוֹ חֲשׂוּפָה כְּתַרְכִּיז בֵּין הַנִּצִּים; אֵיזוֹ הַבְטָחָה הִבְלִיחָה לְפֶתַע; מַה הוֹתִיר רֶמֶז; לְיָמִים אֲחֵרִים; 